TÄNAVAKARJANE
See osa täna on just sinu jaoks, kes sa pole veel andnud oma
elu Jeesusele. Sa veel otsid ja küsid, kas Jumal on olemas
ja tõeline. Sa tahaksid saada päästetud, aga ei tea, kuidas.
Nüüd on parim hetk saada päästetud. Täna on päästepäev.
Paljud mõtlevad, mis see tähendab praktikas, saada päästetud. Kas ma
pean hakkama käima mõnes teatud kirikus või kogukonnas?
Mismoodi ma pean seda elu elama hakkama? Kas ma pean
iga päev palvetama, Piiblit lugema? Kas ma pean seda,
teist või kolmandat? Kust ma tean, mis on see õige kogudus, kus on
õige usk? Tead, luteri kiriku isa Martin Luther, kes tegutses
16. sajandil, oli katoliku kiriku munk, enne kui ta leidis Piiblist,
et inimene saab päästetud ainult läbi usu Jeesusesse. Siis ta väitles
katoliku kiriku teoloogidega sellest, kas inimene võib saada päästetud,
kui ta ei kuulu kirikusse. Martin Luther ütles, et ta on kindel,
et pääste võidakse leida ka väljaspool katoliku kirikut,
aga mitte väljaspool Kristust. See on võti. Päästet ei ole
üheski teises nimes antud inimesele, kui Jeesuse nimes.
Jumal on sulgenud teed inimese sõnakuulmatuse pärast, et Ta
saaks halastada kõigi peale ühe isiku läbi. Üks Jumal ja üks vahemees
inimese ja Jumala vahel: Jeesus Kristus. Kellel on poeg, sellel on
ka Isa. Kellel pole poega, sellel pole Isa. Jh 6:37 Jeesus ütleb:
"Kõik, mis Isa mulle annab, tuleb minu juurde, ning kes minu
juurde tuleb, seda ma ei aja välja." Kui sa tuled Jeesuse juurde, ta ei
viska sind välja. Sama peatüki 44. salmis Ta ütleb veel:
"Ükski ei saa tulla minu juurde, kui teda ei tõmba Isa, kes on minu
läkitanud." Jumala Vaim teeb kogu aeg tööd siin maailmas.
Ta teeb tööd ka sinu sees. Ta kutsub sind, Isa tahab sind
koju. Tema viib sinu sees täide selle, et kui mina kuulutan seda
tõde, Jeesus on tee tõde ja elu, keegi ei saa Isa juurde
muidu kui ainult Tema kaudu, kui ma kuulutan seda tõde, Püha Vaim
tahab teha sinu südame pehmeks, et sa võtaksid vastu selle.
Kui Ta on teinud sinu südames midagi, sa tahaksid saada
päästetud, aga sa pole veel teinud seda otsust, sa pole
veel palvetanud, et Jeesus saaks sinu elu Issandaks, või sa pole
kindel, kas see palve on töötanud, ma tahan lugeda sulle julgustuseks
veel ühe kirjakoha. Roomlastele 10 alates 9. salmist:
"Kui sa oma suuga tunnistad, et Jeesus on Issand, ja oma
südames usud, et Jumal on ta üles äratanud surnuist, siis sind
päästetakse, sest südamega usutakse õiguseks, suuga
aga tunnistatakse päästeks. Sest Pühakiri ütleb:
"Ükski, kes usub temasse, ei jää häbisse."" Kui mina sain päästetud,
see polnud ainult mõte või tunne mu sees, võib-olla Jeesus
ja Jumal ongi tõde, isegi mitte ainult teadmine, vaid see tuli
ka mu suu kaudu välja. Siis kui ma sain päästetud, ma hakkasin
Jeesust appi hüüdma kõva häälega. Ükski, kes Temasse
usub, ei jää häbisse. Sellepärast ma tahan öelda sulle, tunnusta
seda oma suuga, usk on juba tulnud su südamesse, sest Jumala
Vaim on su peal just nüüd, Ta toob esile pääste sinu sees ja
sa annad oma elu täielikult Temale.
Tead, sa ei pea kellegi käest luba küsima, et päästetud saada.
Sa ise vastutad selle eest, kus sa veedad oma igaviku. Mida sa
võtad ette selle sõnumiga Jeesusest, mida oled kuulnud. Sina vastutad,
mitte su vanemad, sõbrad, mitte keegi teine, vaid sina ise. Johannes
kirjutas oma esimeses kirjas 5:13: "Seda ma olen kirjutanud teile,
kes te usute Jumala Poja nimesse, et te teaksite:
teil on igavene elu." Sa võid oma südames teada, et sa oled
Jumala laps ja su patud on andeks antud. Sa võid teada, et kui sa
püsid Jeesuses, usus, järgides Teda sa oled teel igavese taeva
poole ja sa võid elada juba nüüd igavest elu. Jumala armastus tuleb
su südamesse, üleloomulik taeva reaalsus tuleb su südamesse ja
hakkab tegema imet sinu sees. Sinust saab uus inimene.
Sellepärast ma palun, kui sa tahad saada päästetud, palveta
koos minuga see palve. Sa võid teha seda lihtsalt, oma
sõnadega, aga palveta seda kogu südamest praegu. Kallis Taevane
Isa, ma tean, et ma olen patune. Ma tean ka, et Jeesus suri ristil
minu pattude eest. Ma tean, et Jeesus ei jäänud hauda, vaid Ta
tõusis üles surnuist, et mul võiks olla igavese elu lootus,
igavene elu koos Sinuga, rahu koos Sinuga. Aitäh, et ma saan
oma patud andeks, kui ma pöördun ära oma vanast patusest elust
uude ellu. Tule Jeesus minu Issandaks, tule mu südamesse
ja valitse minu üle. Ma annan kõik Sulle ja ei vaata enam tagasi,
vaid edasi, uude ellu koos Sinuga. Sa võid palvetada seda veel
uuesti, kui sa ei saanud mõnele mu lausele pihta, aga see, mis
ma ütlesin, ei ole kõige tähtsam, vaid see, mis on su südames,
vastus Jeesusele, kes koputab su südame ukse peal ja küsib,
kas Ta võib sisse tulla. Kui sa ütled: "Tule Issand ja
päästa mind," siis Ta tuleb ja sa võid olla kindel, et oled
päästetud. Mida usus olemine tähendab? Seda, et sinust saab
uus loodu. 2Kr 5:17 ütleb: "kui keegi on Kristuses,
siis ta on uus loodu, vana on möödunud, vaata,
uus on sündinud." See tähendab, et Jumal annab sulle uue südame
ja sa ei pea mõtlema, mis kõiki religioonseid asju sa pead
sooritama hakkama, vaid sa saad küsida Jumala käest, mida
Ta tahab, et sa jätad oma elust ära. Need asjad, mida on raske
ära jätta, kui sul on näiteks alkoholi või narkootikumide
sõltuvus, Jumal tahab sind vabastada ja sa ei pea tundma
süüd, sa lihtsalt annad need asjad üle Jumalale, Tema annab
sulle jõu saada vabaks. Ma usun, et paljud inimesed, kes vaatavad
seda saadet, saavad päästetud nüüd või hiljem. Saada tagasisidet
katupaimen@gmail.com. Me tahame teada, kui sa said päästetud,
me tahame olla kaasas sinu eluga, julgustada sind, kui
sa vajad lugemist, me võime sulle midagi saata. Ja tead,
saa päästetud!
Tõlge: Sanna Pitko